CELEX: 62008CA0115
Language: et
Date: 2009-10-27 00:00:00
Title: Kohtuasi C-115/08: Euroopa Kohtu (suurkoda) 27. oktoobri 2009 . aasta otsus (Landesgericht Linzi (Austria) eelotsusetaotlus) — Land Oberösterreich versus ČEZ, as (Hagi, mille eesmärk on lõpetada kahjulike mõjutuste levimine kinnisasjale või selle levimise oht, mis on tingitud teise liikmesriigi territooriumil asuva tuumaelektrijaama tegevusest — Kohtu asukohariigis halduskorras loa saanud rajatistest lähtuvate kahjulike mõjutuste ja ohu talumise kohustus — Teistes liikmesriikides väljastatud lubade arvestamata jätmine — Võrdne kohtlemine — Kodakondsuse alusel diskrimineerimise keeld Euratomi asutamislepingus käsitletud valdkondades)

19.12.2009   
            
            
               ET
            
            
               Euroopa Liidu Teataja
            
            
               C 312/5
            
         Euroopa Kohtu (suurkoda) 27. oktoobri 2009. aasta otsus (Landesgericht Linzi (Austria) eelotsusetaotlus) — Land Oberösterreich versus ČEZ, as
   (Kohtuasi C-115/08) (1)
   
   (Hagi, mille eesmärk on lõpetada kahjulike mõjutuste levimine kinnisasjale või selle levimise oht, mis on tingitud teise liikmesriigi territooriumil asuva tuumaelektrijaama tegevusest - Kohtu asukohariigis halduskorras loa saanud rajatistest lähtuvate kahjulike mõjutuste ja ohu talumise kohustus - Teistes liikmesriikides väljastatud lubade arvestamata jätmine - Võrdne kohtlemine - Kodakondsuse alusel diskrimineerimise keeld Euratomi asutamislepingus käsitletud valdkondades)
   2009/C 312/06
   Kohtumenetluse keel: saksa
   
      Eelotsusetaotluse esitanud kohus
   
   Landesgericht Linz
   
      Põhikohtuasja pooled
   
   
      Hageja: Land Oberösterreich
   
      Kostja: ČEZ, as
   
      Kohtuasja ese
   
   Eelotsusetaotlus — Landesgericht Linz (Austria) — Kaupade vaba liikumise, asutamisvabaduse, kodakondsuse alusel diskrimineerimise keelu ja lojaalsuse põhimõtete tõlgendamine — Siseriiklik õigusnorm, mis näeb halduskorras loa saanud rajatise põhjustatud kahjulike mõjutuste korral ette ainult kahju hüvitamise hagi — Selle õigusnormi kohaldamine ainult siseriiklike ametiasutuste väljastatud lubade suhtes, mille tulemusena on teise liikmesriigi territooriumil asuvast rajatisest lähtuvate kahjulike mõjutuste korral võimalik esitada tsiviilõiguslik negatoorhagi — Temelíni tuumaelektrijaam
   
      Resolutsioon
   
   
               1.
            
            
               Kodakondsuse alusel diskrimineerimise keeluga Euratomi asutamislepingus käsitletud valdkondades on vastuolus liikmesriigi selliste õigusnormide kohaldamine, nagu on arutusel põhikohtuasjas, mille alusel ettevõtja vastu, kes on halduskorras saanud nõutavad load teise liikmesriigi territooriumil asuva tuumaelektrijaama käitamiseks, võib esitada hagi sellest rajatisest lähtuvate kahjulike mõjutuste naaberkinnisasjadele levimise või kahjulike mõjutuste ohu lõpetamiseks, samas kui ettevõtjate vastu, kellele kuulub kohtu asukohariigis asuv tootmisrajatis, mille jaoks nad on seal halduskorras loa saanud, sellist hagi esitada ei saa ja nende vastu võib esitada vaid hagi naaberkinnisasjale tegelikult tekitatud kahju hüvitamise nõudes.
            
         
               2.
            
            
               Liikmesriigi kohtul tuleb asjassepuutuvat siseriiklikku seadust kohaldades tõlgendada seda võimalikult suures ulatuses viisil, mis on kooskõlas ühenduse õiguse nõuetega. Juhul kui selline kooskõlas rakendamine ei ole võimalik, on liikmesriigi kohus kohustatud kohaldama ühenduse õigust täiel määral ja kaitsma õigusi, mis see üksikisikutele annab, ning jätma vajaduse korral kohaldamata mis tahes sätte selles osas, milles selle kohaldamine antud juhtumi asjaoludel annab ühenduse õigusega vastuolus oleva tulemuse.
            
         
      (1)  ELT C 142, 7.6.2008.